CELEX: 52012XX1220(01)
Language: mt
Date: 2012-10-12 00:00:00
Title: Id-Deċiżjoni Nru 853 tat- 12 ta’ Ottubru 2012 li tiftaħ proċedura għall-għoti ta' awtorizzazzjoni għat-tiftix u l-esplorazzjoni taż-żejt u l-gass naturali, li huma riżorsi naturali ta' taħt l-art kif iddefinit fl-Artikolu 2(1)(3) tal-Att dwar ir-Riżorsi Naturali ta' Taħt l-Art, fiż-żona magħrufa bħala “l-Blokka 1-22 Teres” , li tinsab fiż-żona ekonomika esklużiva tar-Repubblika tal-Bulgarija fil-Baħar l-Iswed, u li tħabbar li l-awtorizzazzjoni se tingħata abbażi ta' proċedura ta’ rkant kompetittiv

20.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 394/42
            
         ID-DEĊIŻJONI Nru 853
   tat-12 ta’ Ottubru 2012
   li tiftaħ proċedura għall-għoti ta' awtorizzazzjoni għat-tiftix u l-esplorazzjoni taż-żejt u l-gass naturali, li huma riżorsi naturali ta' taħt l-art kif iddefinit fl-Artikolu 2(1)(3) tal-Att dwar ir-Riżorsi Naturali ta' Taħt l-Art, fiż-żona magħrufa bħala “l-Blokka 1-22 Teres”, li tinsab fiż-żona ekonomika esklużiva tar-Repubblika tal-Bulgarija fil-Baħar l-Iswed, u li tħabbar li l-awtorizzazzjoni se tingħata abbażi ta' proċedura ta’ rkant kompetittiv
   2012/C 394/17
   IR-REPUBBLIKA TAL-BULGARIJA
   IL-KUNSILL TAL-MINISTRI
   Skont l-Artikoli 5(2), 7(2)(8), 42(1)(1) u 44(3) tal-Att dwar ir-Riżorsi Naturali ta' Taħt l-Art, u l-Artikoli 4(1)(1) u 16 tar-Regolament dwar it-twettiq tal-proċeduri ta’ rkant u ta’ sejħiet għall-offerti għall-għoti tal-awtorizzazzjoni għat-tiftix u/jew l-esplorazzjoni tar-riżorsi naturali ta' taħt l-art kif iddefinit fl-Att dwar ir-Riżorsi Naturali ta' Taħt l-Art, adottat bir-Riżoluzzjoni Nru 231 tal-Kunsill tal-Ministri tal-2010, u għall-għoti ta’ konċessjonijiet għall-produzzjoni tat-tali riżorsi,
   IL-KUNSILL TAL-MINISTRI IDDEĊIEDA KIF ĠEJ:
   
               1.
            
            
               Għandha tinfetaħ proċedura għall-għoti tal-awtorizzazzjoni għat-tiftix u l-esplorazzjoni taż-żejt u l-gass naturali fiż-żona magħrufa bħala “l-Blokka 1-22 Teres”, li tinsab fiż-żona ekonomika esklużiva tar-Repubblika tal-Bulgarija fil-Baħar l-Iswed, li tkopri erja ta’ 4 032 km2 u li hija ddefinita bil-koordinati 1 sa 7, kif speċifikat fl-Anness.
            
         
               2.
            
            
               L-awtorizzazzjoni msemmija fil-punt 1 għandha tingħata abbażi ta’ proċedura ta’ rkant kompetittiv li fiha l-offerenti ma jkunux preżenti meta jitqiesu l-offerti.
            
         
               3.
            
            
               Il-perjodu tal-awtorizzazzjoni għat-tiftix u l-esplorazzjoni għandu jkun ta’ ħames snin mid-data li fiha jidħol fis-seħħ il-ftehim dwar it-tiftix u l-esplorazzjoni, bid-dritt li dan il-perjodu jiġi estiż skont l-Artikolu 31(3) tal-Att dwar ir-Riżorsi Naturali ta' Taħt l-Art.
            
         
               4.
            
            
               Il-perjodu għax-xiri tal-fajl tal-proċedura kompetittiva għandu jiskadi fil-17:00 fil-120 jum wara l-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               5.
            
            
               Il-perjodu għat-tressiq tal-applikazzjonijiet biex wieħed jipparteċipa fil-proċedura tal-irkant kompetittiv għandu jiskadi fil-17:00 fil-140 jum wara l-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               6.
            
            
               Il-perjodu għat-tressiq tal-offerti skont il-fajl tal-proċedura kompetittiva għandu jiskadi fil-17:00 fil-155 jum wara l-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               7.
            
            
               Il-prezz tal-fajl tal-proċedura kompetittiva għandu jkun ta’ BGN 10 000. Il-fajl għandu jinxtara mill-Kamra 902 tal-Ministeru tal-Ekonomija, l-Enerġija u t-Turiżmu li jinsab fi Triaditsa 8, Sofia, Bulgaria, sad-data tal-iskadenza indikata fil-punt nru 4.
               
                           7.1.
                        
                        
                           L-ammont speċifikat fil-punt nru 7 għandu jitħallas lill-Ministeru tal-Ekonomija, l-Enerġija u t-Turiżmu fil-kont tal-bank bil-kodiċi u n-numru li ġejjin:
                           
                                        
                                    
                                    
                                       il-kodiċi BIC tal-kont tal-Bank Nazzjonali tal-Bulgarija għall-ħlas fil-munita Bulgara (BGN) – BNBGBGSD,
                                    
                                 
                                        
                                    
                                    
                                       il-kodiċi SWIFT tal-kont tal-Bank Nazzjonali tal-Bulgarija għall-ħlas f’munita barranija – BNBGBGSF,
                                    
                                 
                                        
                                    
                                    
                                       in-numru IBAN – BG79 BNBG 9661 3000 1026 01,
                                    
                                 
                                        
                                    
                                    
                                       BNB (Il-Bank Nazzjonali tal-Bulgarija) – il-kwartieri ġenerali.
                                    
                                 
                     
                           7.2.
                        
                        
                           Dan li ġej għandu jitniżżel fuq l-ordni tal-ħlas: “Għall-fajl tal-proċedura kompetittiva għaż-żona magħrufa bħala ‘l-Blokka 1-22 Teres’, li nxtara f’isem l-applikant li ismu jrid jinkiteb bil-fors fuq l-ordni tal-ħlas.”
                        
                     
                           7.3.
                        
                        
                           Il-persuna li tirċievi l-fajl tal-proċedura kompetittiva għandha tiffirma dikjarazzjoni f'isem l-applikant li fiha tistqarr li se tħares il-kunfidenzjalità tal-informazzjoni li hemm fih.
                        
                     
         
               8.
            
            
               L-applikanti li jixtiequ jipparteċipaw fil-proċedura tal-irkant kompetittiv iridu jissodisfaw ir-rekwiżiti tal-Artikolu 23(1) tal-Att dwar ir-Riżorsi Naturali ta’ Taħt l-Art.
            
         
               9.
            
            
               L-offerti tal-applikanti għandhom jiġu evalwati abbażi tal-programmi ta’ ħidma proposti, tar-riżorsi ddedikati għall-ħarsien ambjentali, tal-bonusijiet, u tal-kapaċitajiet maniġerjali u finanzjarji, kif previst fil-fajl tal-proċedura kompetittiva.
            
         
               10.
            
            
               Id-depożitu għall-parteċipazzjoni fil-kompetizzjoni għandu jkun ta’ BGN 15 000, u għandu jitħallas, qabel l-iskadenza speċifikata fil-punt nru 5, lill-Ministeru tal-Ekonomija, l-Enerġija u t-Turiżmu fil-kont tal-bank bil-kodiċi u n-numru li ġejjin:
               
                            
                        
                        
                           il-kodiċi BIC tal-kont tal-Bank Nazzjonali tal-Bulgarija għall-ħlas fil-munita Bulgara (BGN) – BNBGBGSD,
                        
                     
                            
                        
                        
                           il-kodiċi SWIFT tal-kont tal-Bank Nazzjonali tal-Bulgarija għall-ħlas f’munita barranija – BNBGBGSF,
                        
                     
                            
                        
                        
                           in-numru IBAN – BG17 BNBG 9661 3300 1026 01,
                        
                     
                            
                        
                        
                           BNB (Il-Bank Nazzjonali tal-Bulgarija) – il-kwartieri ġenerali.
                        
                     
         
               11.
            
            
               L-applikanti li ma jiġux aċċettati fil-proċedura tal-irkant kompetittiv għandhom jingħataw lura l-flus li jkunu ddepożitaw fi żmien 14-il jum minn meta jkunu ġew infurmati li ma ġewx aċċettati.
            
         
               12.
            
            
               Id-depożitu li jkun tefa' l-offerent li jirbaħ il-kuntratt għandu jingħata lura fi żmien 14-il jum minn meta dan jiffirma l-kuntratt, u d-depożiti tal-offerenti l-oħra għandhom jingħataw lura fi żmien 14-il jum mill-pubblikazzjoni tad-deċiżjoni tal-Kunsill tal-Ministri għall-għoti tal-awtorizzazzjoni għat-tiftix u l-esplorazzjoni fil-Gazzetta tal-Istat.
            
         
               13.
            
            
               L-applikazzjonijiet għall-parteċipazzjoni fil-proċedura tal-irkant kompetittiv u l-offerti skont il-proċedura tal-irkant kompetittiv għandhom jintbagħtu lir-Reġistru tal-Ministeru għall-Ekonomija, l-Enerġija u t-Turiżmu li jinsab fi Triaditsa 8, Sofia, Bulgaria, bil-Bulgaru, skont ir-rekwiżiti tal-Artikolu 46 tal-Att dwar ir-Riżorsi Naturali ta' Taħt l-Art.
            
         
               14.
            
            
               L-offerti għandhom ikunu konformi mar-rekwiżiti u l-kundizzjonijiet speċifikati fil-fajl tal-proċedura kompetittiva.
            
         
               15.
            
            
               Il-proċedura tal-irkant kompetittiv għandha titwettaq anke jekk jiġi aċċettat applikant wieħed biss biex jipparteċipa fiha.
            
         
               16.
            
            
               Il-Ministru tal-Ekonomija, l-Enerġija u t-Turiżmu huwa awtorizzat:
               
                           16.1.
                        
                        
                           jibgħat din id-Deċiżjoni għall-pubblikazzjoni f'Il-Ġurnal Uffiċjali tal-Unjoni Ewropea;
                        
                     
                           16.2.
                        
                        
                           jorganizza u jwettaq il-proċedura kompetittiva tal-offerti.
                        
                     
         
               17.
            
            
               Din id-Deċiżjoni għandha tiġi ppubblikata fil-Gazzetta tal-Istat u fuq is-sit tal-internet tal-Kunsill tal-Ministri.
            
         
               18.
            
            
               L-appelli kontra din id-Deċiżjoni jistgħu jiġu indirizzati lill-Qorti Amministrattiva Suprema fi żmien 14-il jum mill-pubblikazzjoni tagħha f’Il-Ġurnal Uffiċjali tal-Unjoni Ewropea.
            
         
      
         
            Il-Prim Ministru
         
         Boyko BORISOV
      
      
         
            Is-Segretarju Ġenerali tal-Kunsill tal-Ministri
         
         Rosen ZHELYAZKOV
      
   
   
      ANNESS
      
         LISTA TAL-KOORDINATI TAL-PUNTI TAL-KONFINI TAŻ-ŻONA MAGĦRUFA BĦALA “L-BLOKKA 1-22 TERES”
      
      Sistema ta' koordinati WGS 84
      
                  Nru
               
               
                  Lonġitudni
                  (° ′ ″)
               
               
                  Latitudni
                  (° ′ ″)
               
            
                  1.
               
               
                  29° 07′ 28.85″
               
               
                  42° 48′ 47.00″
               
            
                  2.
               
               
                  30° 34′ 10.00″
               
               
                  42° 48′ 03.00″
               
            
                  3.
               
               
                  29° 58′ 30.00″
               
               
                  42° 33′ 27.00″
               
            
                  4.
               
               
                  29° 49′ 36.00″
               
               
                  42° 29′ 24.00″
               
            
                  5.
               
               
                  29° 34′ 20.00″
               
               
                  42° 26′ 24.00″
               
            
                  6.
               
               
                  29° 20′ 45.00″
               
               
                  42° 14′ 28.00″
               
            
                  7.
               
               
                  29° 07′ 32.31″
               
               
                  42° 11′ 22.71″